Jean Becker

Jean Becker (* 10. máj 1933, Paríž) je francúzsky režisér, scenárista a herec. Ako filmár režíroval vyše pätnásť filmov, s ktorých viaceré boli ocenené. Bol synom filového režiséra Jacquesa Beckera.

 Životopis 
Jean Becker sa narodil v roku 1938 a svoju filmovú kariéru začal v roku 1961 réžiou filmu Un nommé La Rocca s Jeanom-Paulom Belmondom. Herca opäť režíroval v roku 1964 v snímke Záhadný kontraband a v roku 1966 pri filme Sympatický darebák. Becker sa vrátil do filmového priemyslu v roku 1983 po 17-ročnej prestávke v reklame, sektore, ktorý mu v roku 1986 vyniesol jeho jediného Césara. Bol bývalým asistentom réžie svojho otca Jacquesa vo filme Touchez pas au Grisbi, ale aj filmárov Juliena Duviviera a Henriho Verneuila. V roku 1983 zaznamenal veľký úspech s drámou Vražedné leto (hrajú: Isabelle Adjani a Alain Souchon), jeho jediným filmom desaťročia, po 18 rokoch absencie. V roku 1995 režíroval Elisa, v hlavnej úlohe s Vanessou Paradis, Gérardom Depardieu. Počin Vražedné leto mu vyniesol výber v Cannes a nomináciu na Césara. V roku 1999 obnovil svoju kariéru so zameraním na klasickú komediálnu drámu Deti z močarísk s Villeretom, Gamblinom, Dussollierom a Serraultom v hlavných úlohách. Bol to ďalší triumf, ktorý videlo vo francúzskych kinách cez milión divákov (po Deti z močarísk nasledovalo ďalších päť úspešných snímok). Po Vražedné leto, Deti z močarísk mu Un crime au paradis ponúklo možnosť opäť spolupracovať so spisovateľom a scenáristom Sébastienom Japrisotom. Skutočný neúspech však zažil v roku 2012 s filmom Bienvenue parmi nous s Patrickom Chesnaisom a Jeanne Lambertom v hlavných úlohách. Kvôli chýbajúcemu charakteristickému obsadeniu sa film nedokázal časom etablovať, na rozdiel od všetkých jeho ostatných filmov, ktoré našli skvelé prijatie. Vo filme Červený obojok, ktorý mal premiéru v roku 2018, režíroval Jean Becker Françoisa Cluzeta a Nicolasa Duvauchellea. Filmár dokončil snímku vo veku 85 rokov. O päť rokov neskôr, v Beckerových 90 rokoch, predstavil film Les Volets verts, pôvabné dielo s impozantným Gérardom Depardieuom a jeho častým spolupracovníkom Benoîtom Poelvoordeom v hlavných úlohách.

 Ocenenia 

 Cannes Film Festival 
 1983: Vražedné leto (Zlatá palma – Hlavná súťaž)

 Mezinárodní filmový festival Karlovy Vary 
 2007: Rozhovory s mojím záhradníkom (Veľká cena – Krištáľový glóbus)

 César Awards 
 2009: Deux jours à tuer (najlepší adaptovaný scénar)
 2000: Deti z močarísk (najlepšia réžia)
 1986: Citroën (najlepší reklamní šot)
 1984: Vražedné leto (najlepšia réžia)

 Sitges Film Festival 
 1999: Deti z močarísk (najlepšia film zo sekcie Gran Angular)

 Filmografia 

 Režisér 
 1961: Un nommé La Rocca
 1964: Záhadný kontraband
 1965: Pas de caviar pour tante Olga
 1966: Sympatický darebák
 1983: Vražedné leto
 1991: Contre l'oubli
 1995: Elisa
 1999: Deti z močarísk
 2001: Un crime au paradis
 2003: Effroyables jardins
 2007: Rozhovory s mojím záhradníkom
 2008: Deux jours à tuer
 2010: Moje popoludnia s Margueritte
 2012: Bienvenue parmi nous
 2014: Bon rétablissement !
 2018: Červený obojok
 2022: Les Volets verts

 Referencie 

 Iné projekty 

 Externé odkazy 






Kategória:Francúzski filmoví režiséri
Kategória:Francúzski filmoví scenáristi
Kategória:Osobnosti z Paríža